47. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 1104 της 18/19 Νοεμ. 1977 (ΦΕΚ Α΄ 358) Περί συμπληρώσεως και τροποποιήσεως του Β.Δ.13/19.2.36 εκδοθέντος εις εκτέλεσιν του Νόμ. 6422/34, ως ετροποποιήθη και συνεπληρώθη μεταγενεστέρως, αφορώντος εις την άσκησιν επαγγέλματος ηλεκτρολόγου. Έχοντες υπ' όψιν : α)Τας διατάξεις των άρθρ. 3, 5 και 6 του Νόμ. 6422/1934 «περί ασκήσεως επαγγέλματος του Μηχανολόγου κλπ.», ως ούτος ετροποποιήθη και συνεπληρώθη μεταγενεστέρως. β)Τας διατάξεις των Ν.Δ. 1150/1949 (Α' 249) δια των οποίων ετροποποιήθησαν αι διατάξεις του Νόμ.6422/1934. γ)Την υπ' αριθ. 248/77 σύμφωνον  γνωμοδότησιν του παρά τω Υπουργείω Βιομηχανίας και Ενεργείας Τεχνικού Συμβουλίου. δ)Την υπ' αριθ. 1117/1977 γνωμοδότησιν του Συμβουλίου της Επικρατείας, προτάσει του ημετέρου επί της Βιομηχανίας και Ενεργείας Υπουργού, απεφασίσαμεν : Άρθρ.1.-(Αντικαθίσταται το πρώτον εδάφιον της πρώτης παραγράφου του άρθρ. 3 του Β.Δ/τος της 13/19 Φεβρ. 1936 «περί συμπληρώσεως Δ/τος περί αδειών εκτελέσεως και πτυχίων κλπ.», ως τούτο ετροποποιήθη και συνεπληρώθη υπό των Β.Δ.5/14 Νοεμ. 1938, 328/1963 και 766/1972, ανωτ. αριθ. 6). Άρθρ.2.-(Αντικαθίσταται το άρθρ. 5 του από 13/19 Φεβρ. 1936 Β.Δ/τος ως συνεπληρώθη δια του άρθρ. 1 Β.Δ.407/1966). Μεταβατικαί Διατάξεις Άρθρ.3.-1.Επί διετίαν από της ισχύος του παρόντος Π.Δ/τος η έκδοσις των πιστοποιητικών προϋπηρεσίας, περί ης το άρθρ. 2 αυτού, θα διενεργήται υπό του Σωματείου Εργολάβων Κατασκευαστών Ηλεκτρολόγων Φωτεινών Επιγραφών. Δια τον έλεγχον της προϋπηρεσίας θα υποβάλλονται εις το ανωτέρω Σωματείο βιβλιάρια ενσήμων Ι.Κ.Α., ή Τ.Ε.Β.Ε. ή βεβαιώσεις Επικουρικού Ταμείου Ασφαλίσεως Ηλεκτροτεχνιτών, ή τιμολόγια τεθεωρημένα υπό της Εφορίας και εφ' όσον εκ των τιμολογίων τούτων προκύπτει ότι επραγματοποίησαν τουλάχιστον δέκα διαφόρους εγκαταστάσεις ετησίως. 2.Δια το αυτό ως άνω χρονικόν διάστημα (των δύο ετών) δεν απαιτείται ως δικαιολογητικόν, η, εν παρ. 4 του άρθρ. 2 του παρόντος, προβλεπομένη άδεια ηλεκτροτεχνίτου φωτοβόλων σωλήνων. Με το άρθρο μόνο Π.Δ.310/10-18 Απρ. 1980 (ΦΕΚ Α΄ 88) ορίσθηκε ότι : 1.Η εν άρθρ. 3 παρ. 1 του Π.Δ.1104/18.11.1977 μεταβατική διάταξις ισχύει επί έν εισέτι έτος. 2.Κατά το διάστημα τούτο εξακολουθεί ισχύουσα και η διάταξις της παρ. 2 του αυτού ως άνω άρθρου. 